स्क्रूटनिंग में सामने आए 7 लाख बोगस माइग्रेट और डेथ केस के वोट : डॉ. जैदी
चीफइलेक्शन कमिश्नर डॉ. नसीम जैदी ने अमृतसर और तरनतारन के चुनाव अधिकारियों, बीएलओ तथा राजनीतिक पार्टियों के नुमांइदों के साथ मीटिंग की। इसके बाद प्रैस कान्फ्रेंस के जरिए जैदी ने इलेक्शन कमीशन की वर्किंग के बारे बताया। कहा, पंजाब की वोटर्स लिस्ट को आधार कार्ड से जोड़कर आयोग ने स्क्रूटनिंग की थी, जिसमें 7,63,119 बोगस, डेथ और माइग्रेट केस वाले लोगों के वोट काटे गए हंै। वही लिस्ट में 72 हजार नए वोटर्स जुड़े हैं और 1.13 लाख वोटर्स की गलतियों को दुरुस्त किया है। अक्टूबर 2015 तक आयोग की ओर से चलाए कैंपेन के मुताबिक पंजाब में कुल 1 करोड़ 91 लाख वोटर्स हैं। 11 जनवरी को आयोग की ओर से नई वोटर्स लिस्ट जारी की जा रही है।
जैदी ने कहा कि खडूर साहिब विधानसभा सीट पर बाई इलेक्शन जल्द करवाए जाएंगे। विधानसभा सीट खाली होने के 6 महीने के अंदर इलेक्शन करवाने होते है। आयोग का कोई कानून नहीं है कि सीट से इस्तीफा देने वाले विधायक को दोबारा चुनाव में खड़े होने से रोका जाए। लेकिन आयोग इसके बारे में विचार कर रहा है।
एसडीएम अनुप्रीत कौर पर बोगस वोट बनाने का आरोप लगा भाजपा वर्करों ने डॉ. जैदी के सामने ही नारेबाजी की। जैदी को ज्ञापन सौंप कार्रवाई की मांग की। तरनतारन जिला प्रधान नवरीत सिंह लवली ने कहा, तरनतारन कौंसिल के चुनाव में एसडीएम अनुप्रीत ने लिस्टों के साथ बोगस वोटर्स की सप्लीमेंट्री लिस्ट को रातों रात बीएलओ के जरिए बंटवाया। जैदी ने कहा कि चुनाव आयोग का इन चुनावों से कोई लेनदेन नहीं है। इस पर पंजाब इलेक्शन कमिश्नर उचित कार्रवाई करेंगे।
बताते चले कि कौंसिल चुनावों के दौरान वोटर्स लिस्टों को लेकर अकाली-बीजेपी के बीच गोली कांड हुआ था। जिसमें अकाली दल ने लोकल बॉडीज मंत्री अनिल जोशी के भाई राजा जोशी को निशाना बनाया था। इस मामले को लेकर सीएम की ओर गठित एसआईटी ने अभी तक अपनी कोई जांच रिपोर्ट दाखिल नहीं की है।
डॉ. जैदी ने बताया, चुनावों के दौरान वोटर्स को लुभाने के लिए पार्टियों की तरफ से पैसों के दुरुपयोग को खत्म करना आयोग के लिए बड़ी चुनौती है। लेकिन प्रत्याशियों को कानून के दायरे में लाकर इसे रोकने की प्लानिंग की जा रही है। साथ ही प्रत्याशियों की शैक्षणिक योग्यता को अनिवार्य बनाने पर काम किया जा रहा है। वही, तकनीक के युग में वोटर्स को आईटी सिस्टम के साथ जोड़ा और वोटर्स कार्ड समय पर लोगों को पहुंचाने की व्यवस्था की जा रही है।
मीटिंगों के दौरान लोगों ने देश में एक ही समय पर लोकसभा और विधानसभा चुनाव करवाने तथा देश की एक ही वोटर्स लिस्ट तथा 2 किलोमीटर एरिया में पोलिंग बूथ बनाने की मांग रखी है जिस पर आयोग विचार करेंगी। इस मौके पर पंजाब के इलेक्शन कमिश्नर वीके सिंह, डीसी रवि भगत और तरनतारन के डीसी बख्तावर सिंह आदि मौजूद थे।
डॉ. जैदी ने बताया, डेथ एंड बर्थ विभाग को भी वोटर्स लिस्ट से जोड़ने की प्लानिंग की जा रही है। ताकि बोगस, डेथ और माइग्रेट केस वाले वोटर्स की आसानी से स्क्रूटनिंग हो सके।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva